Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: véli, a szabály a jogalkotásról szóló 1987. évi XI. törvény
Paragraph Index: 821

véli, a szabály a jogalkotásról szóló 1987. évi XI. törvény (a továbbiakban: Jat.) 12. § (2) bekezdésébe, következésképpen az Alkotmány 7. § (2) bekezdésébe ütköző módon nem mentesíti azokat a nagyüzemi sertéstartókat, akik a nagyüzemi sertéstartást a belterületi határvonaltól száz méternél közelebbre eső külterületi ingatlanon a rendelet hatálybalépésének időpontja előtt már megkezdték. A vállalkozás joga a kérelmező véleménye szerint azért sérül, mert az Ör. ok nélkül korlátoz bizonyos vállalkozói magatartást, a nagyüzemi sertéstartást ugyanis meghatározott területen akkor is tiltja, ha az semmiféle közegészségügyi, állategészségügyi, építési és környezetvédelmi szabályt nem sért. Végül az indítványozó a támadott rendelkezés megsemmisítésén túl az Alkotmánybíróságtól „az indítvány esetleges elutasítása esetén [...] a mulasztásban megnyilvánuló alkotmányellenességet megszüntetve” olyan „jogszabályi rendelkezés meghozatalát” kérte, amely kimondja, hogy a sérelmezett rendelkezés azon nagyüzemi állattartók esetében nem alkalmazható, akik a nagyüzemi állattartást külterületen, de a belterületi határtól számított száz méteren belül már a rendelet hatálybalépését megelőzően folytatták. II. Az Alkotmánynak az indítvány által érintett rendelkezései:

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes